Pritshmëritë nga fjalimi i Presidentit Trump për gjendjen e kombit
Presidenti pritet të theksojë ekonominë, ndërsa anketimet tregojnë nivel të dobët miratimi nga publiku
Presidenti Donald Trump do të mbajë të martën fjalimin e tij të parë mbi gjendjen e vendit, gjatë një sesioni të përbashkët të dy dhomave të Kongresit. Ligjvënësit dhe një audiencë televizive në mbarë botën presin të dëgjojnë prioritetet e politikës së brendshme dhe të jashtme për vitin 2018. Presidenti Trump synon të marrë mbështetje publike pas një viti të parë të debatueshëm në detyrë, gjatë të cilit arriti një fitore me uljen e taksave, por pati edhe shumë shpërqëndrime dhe debate që kanë sjellë nivelin më të ulët historikisht të miratimit të një presidenti të ri. Është një ritual i demokracisë amerikane, një fjalim presidencial në Kongres që ka substancë, por edhe madhështi. Presidenti Trump foli vitin e kaluar gjatë një sesioni të përbashkët të Kongresit, por nuk u konsiderua si një fjalim për gjendjen e vendit pasi ai kishte qenë në detyrë për vetëm pak javë. , tha Presidenti Trump. Këtë vit, Presidenti Trump pritet të theksojë ekonominë e fortë amerikane. , është shprehur Presidenti Trump. Megjithatë, rritja ekonomike nuk ka mjaftuar deri më tani për të rritur nivelin e miratimit të publikut për Presidentin Trump. Demokratët ankohen se ai nuk i bën të qarta prioritetet e tij. , shprehet Senatori demokrat Chuck Schumer. Fjalimi do të jetë një shans për presidentin që të rrisë mbështetjen e publikut, thotë republikani Morton Blackwell: . Megjithatë, Presidenti Trump përballet me një vend të ndarë, thotë demokrati Jim Kessler: . Hetimi për Rusinë do të jetë një sfond kryesor, në veçanti njoftimet se Presidenti urdhëroi shkarkimin e prokurorit të posaçëm Robert Mueller vitin e kaluar dhe u tërhoq vetëm pasi këshilltari ligjor i Shtëpisë së Bardhë kërcënoi se do të largohej. Hetimi do të jetë një temë edhe për zgjedhjet e këtij viti në Kongres, thotë analisti John Hudak: . Krahas ekonomisë, tregtisë dhe emigracionit, Presidenti Trump pritet të trajtojë sfidat e politikës së jashtme, ndër to Korenë e Veriut, Iranin dhe Afganistanin.